מליסה באררה

מליסה באררה מרטינז (באנגלית: Melissa Barrera Martínez; נולדה ב-4 ביולי 1990) היא שחקנית וזמרת מקסיקנית. במקסיקו היא ידועה כשחקנית בטלנובלות, ובסדרה של הנטפליקס "מועדון הקוארבוס" (2017). מחוץ למקסיקו היא בעיקר ידועה בתור סמנת'ה קרפנטר בסדרת סרטי "צעקה", וגם בסדרת הטלוויזיה "וידה" (אנ') (2018–2020). באררה נולדה וגדלה במונטריי, במדינת נואבו לאון בצפון־מזרח מקסיקו. היא למדה לתואר ראשון בתיאטרון מוזיקלי בבית הספר טיש לאומנויות באוניברסיטת ניו יורק. באררה התחילה ללמוד בבית ספר האמריקאי של מונטריי, שם היא הופיעה בהפקות המוזיקליות של בית הספר, היא הופיעה במחזמר "גריז", "אאידה" וגם במחזמר אשר עשו עליו גם סרט (פוטלוס). ב-2011, באררה הופיעה לראשונה בטלוויזיה, הופיעה בתוכנית המציאות "לה אקדמיה" בעונתה התשיעית, אשר שם הראתה את כישרון השירה שלה. ב-2013 היא הייתה חלק מדואט שירה. ושם הקליטה את אלבומה הראשון. באררה עשתה קאבר לשיר "Mama maria", שיר זה היה להיט בשנות השמונים. ב-2015 הקליטה באררה את שיר הנושא מסדרת הטלנובלה שבה שיחקה, "Tanto amor". בשנת 2012 באררה השתתפה בשתי טלנובלות בתפקידים משניים. בשנת 2014 קיבלה את תפקידה הראשי הראשון בטלנובלה "Siempre tuya Acapulco" בדמותה של אולבידו פרז. בשנת 2015 שיחקה בטלנובלה "Tanto amor" בתפקיד הראשי של מיה גונזלס. בשנת 2017 הצטרפה כדמות חוזרת בעונה השלישית של הסדרה "מועדון הקרואבוס" (אנ') אשר שודרה בנטפליקס. בשנים 2018–2020 באררה כיכבה בתפקיד הראשי של לין הרננדז בסדרה האמריקאית הראשונה שלה "וידה" (אנ') של רשת הטלוויזיה Starz, שם גילמה את לין הרננדז, אישה טבעונית בעלת רוח חופשית שחוזרת מסן פרנסיסקו חזרה הביתה ללוס אנג'לס לאחר מות אמה. בשנת 2021, באררה כיכבה בתור "ונסה" – מעצבת אופנה שאפתנית, בסרט המוזיקלי "שכונה על הגובה", הסרט זכה לביקורות טובות ולשבחים. בשנת 2022, שיחקה באררה בתפקיד הראשי של סמנתה "סם" קרפנטר בסרט האימה "צעקה", שבוים על ידי מאט בטינלי-אולפין וטיילר ג'ילט. עוד ב-2022, באררה שיחקה במותחן ההישרדות בת שישה פרקים בשם "נשימה עמוקה", שעלתה לשידור בנטפליקס ב-28 ביוני 2022. בשנת 2023, באררה שבה לדמותה של סמנתה "סם" קרפנטר בסרט ההמשך "צעקה 6". באררה תוכננה להמשיך לסרט ההמשך בזיכיון, אך בנובמבר, פורסם כי באררה פוטרה מהקאסט של "צעקה 7". חברת ההפקה Spyglass Media Group סירבה בתחילה להגיב על פיטוריה, אך מאוחר יותר הבהירה כי פוסטים אותם פרסמה באררה התפרשו כאנטישמיים, מה שהוביל לפיטוריה. בהצהרה שפורסמה, נכתב כי ל-Spyglass יש מדיניות אפס סובלנות לאנטישמיות והסתה לשנאה בכל צורה שהיא, לרבות אזכורים כוזבים לרצח עם, טיהור אתני, עיוות שואה או דברי שנאה. הפוסטים של באררה באינסטגרם כללו האשמות נגד ישראל ב"רצח עם וטיהור אתני" ושיתוף תכנים ממגזין "Jewish Currents" על "עיוות של השואה כדי לחזק את תעשיית הנשק הישראלית". פוסטים אלו פורסמו בעקבות פיגועי הטרור של חמאס ב-7 באוקטובר ופעולותיה של ישראל בעזה לאחר מכן. באוקטובר 2024, פורסם כי באררה תככב בסדרת מתח בהפקת ג'יימס ואן וסימו ליו עבור שירות הסטרימינג Peacock. באררה תגלם את מישל. בפברואר 2019, באררה התחתנה עם בן זוגה בשנים האחרונות והאמן המוזיקלי פאקו זזואטה. הזוג נפגש לראשונה על הסט של "לה אקדמיה" בשנת 2011, ותוך זמן קצר הם החלו לצאת בספטמבר של אותה שנה. הזוג הודיע על אירוסיהם באמצעות אינסטגרם ביוני 2017. מדיה וקבצים בנושא מליסה באררה בוויקישיתוף מליסה באררה, ברשת החברתית פייסבוק מליסה באררה, ברשת החברתית אקס (טוויטר) מליסה באררה, ברשת החברתית אינסטגרם מליסה באררה, במסד הנתונים הקולנועיים IMDb (באנגלית) מליסה באררה, באתר MusicBrainz (באנגלית) מליסה באררה, באתר Discogs (באנגלית) Mariana Rosas (18 July 2014). "Melissa Barrera, le sonríe el éxito". Estilo DF (in Spanish). Archived from the original on 25 April 2018. Retrieved 4 August 2015. Anthony D'Alessandro, ‘Scream’ Sequel Seeing Return Of Melissa Barrera, Jasmin Savoy Brown, Mason Gooding & Jenna Ortega, dead line "¡Está insoportable! Aseguran que a Melissa Barrera ya se le subió la fama". TVNotas (in Spanish). 20 January 2014. Archived from the original on 8 February 2014. Retrieved 4 August 2015. Kalimba cantará con Melissa Barrera el tema de la telenovela Tanto Amor Relaunch of ‘Scream’ Slashing Into Theaters on January 14, 2022! New ‘Scream’ Movie From Spyglass Media Will Be Released by Paramount (EXCLUSIVE) Tatiana Siegel, Spyglass Says Melissa Barrera Was Fired From ‘Scream’ Due to Rhetoric That ‘Flagrantly Crosses the Line Into Hate Speech’ (EXCLUSIVE), Variety, ‏2023-11-22 (באנגלית אמריקאית) Rosy Cordero, Melissa Barrera & Sinclair Daniel Among Five Joining Peacock’s James Wan-Simu Liu Series, Deadline, ‏2024-10-02 (באנגלית אמריקאית) "XavierZazuetaOfficial • Instagram". Instagram. Archived from the original on 24 December 2021. Retrieved 15 April 2021.